《春正七日颙望风静》
明代·饶与龄

巽二连朝恣怒号，冯夷击鼓涌波涛。南帆鳞次悠飏举，北楫龙蟠偃卧高。

谁谓苍旻能助顺，顿教仁气转钧陶。佳辰空负古人日，愁饮江干面色酕。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。